Tammikuu 2018

**LEHDISTÖTIEDOTE**

**Pikakiekko ääriviivojen ja profiilien hiontaan**

Pikakiekkoa käytetään erityisesti vaikeasti saavutettavien ja ahtaiden paikkojen hiontaan, purseenpoistoon ja puhdistukseen. Norton lanseeraa nyt valikoiman Red Heat –pikakiekkoja, jotka ovat erittäin joustavia ja soveltuvat näin erityisesti ääriviivojen ja profiloitujen pintojen työstöön.

Pikakiekoilla pyörönvaihdot ovat nopeita ja helppoja, sillä niissä on pikakiinnitys, joka ei vaadi työkaluja. Keskeytykset ovat lyhyempiä ja näin saavutetaan paras mahdollinen tuottavuus. Kiekot sopivat erinomaisesti vaikeasti saavutettavien paikkojen hiontaan ja niitä voidaan käyttää sekä tasaisilla että epätasaisilla pinnoilla. Nortonin uusissa Red Heat –pikakiekoissa ei ole lisälaminointia ja siksi ne ovat erittäin joustavia ja sopivat näin erityisesti profiloitujen yksityiskohtien ja ääriviivojen hiontaan.Valmistajan mukaan Red Heatissä on keraaminen hioma-aine ja vahva selkämateriaali, jonka ansiosta niiden käyttöikä on pitkä, aineenpoistokyky erittäin hyvä ja niillä aikaansaadaan hieno pinta. Pikakiekot sopivat teräksen, ruostumattomien ja lämpöherkkien metallien hiontaan.

Valikoimassa on kiekkoja 50 mm ja 70 mm halkaisijalla jyväkoossa 36 – 120. Pikakiekkoja on kahdella erilaisella pikakiinnityksellä: metallisella bajonettiliitoksella ja nailonvalmisteisella ruuvikiinnityksellä. Kiekkoja käytetään erityisen pidikkeen kanssa, jota on saatavilla eri kovuuksilla. Pikakiinnitys mahdollistaa nopeat ja helpot pyörönvaihdot, se sitoo kiekon pidikkeeseen ja näin vältytään myös tärinältä. Pikakiekkoja käytetään sähkö- tai paineilmakoneella. Paras tulos saavutetaan keskitehokkaalla työstöpainella 15 - 35 m/s nopeudella.

”Red Heat –pikakiekkojen joustavuuden ansiosta profiloitujen pintojen ja yksityiskohtien työstö on sujuvaa. Lisäksi uusien pikakiekkojen aineenpoistokyky on korkea ja siksi hionta sujuu nopeasti”, kertoo Saint-Gobain Abrasives AB:n Suomen myyntivastaava Timo Sutinen.

Katso myös [www.nortonabrasives.com](http://www.nortonabrasives.com)

- o -

För ytterligare information, kontakta Jonas Falk,

Saint-Gobain Abrasives AB, telefon 08-580 881 00.

**Saint-Gobain Abrasives AB**

Box 495 • 191 24 Sollentuna

Telefon 08-580 881 00 • Telefax 08-580 881 01

E-post sga.se@saint-gobain.com
Hemsida: www.saint-gobain-abrasives.com